Aalborg Stiftstidende, 1835-11-14
Spanien. Decretet, betræffende den omtalte Udskrivning af 100,000 Mand, for omsider at give Krigen mod Carlisterne en afgjørende Vending, er dateret 24de Octbr. Vi udhæve her nogle af dette Actstykkes mærkeligste Hovedpuncter: 1) Alle ugifte Spaniere, inclusive Enkemænd uden Børn mellem 18 og 40 Aars Alder, opbydes til Tjeneste i Hæren og ansees fra Decretets Dato som Soldater. 2) Af dette hele Antal skulle 100000 Mand strax organiseres og træde i activ Tjeneste. 3) Repartitionen, i Forhold til hver Provindses Folkemængde, bliver at foranstalte af vedkommende General=Capitainer, efter Overeenskomst med de der sammentrædende Provindsial=Deputationer. 4) Fritagelse for Udskrivning tilstaaes kun dem, der ere behæftede med legemlige Feil, dem der allerede ere indviede til den geistlige Stand og Sønner af fattige Enker eller 60aarige svager Fædre, naar de beviisligt ernære deres Forældre. - Undermaal er derimod dennegang ingen Grund til Fritagelse. Med 4000 Realer (mellem 3 og 400 Rbd.) kan imidlertid Enhver frikjøbe sig. 5) Afskedigede Personer af Land og Sømagten ere aldeles frie; De af denne Cathegori, som frivilligt indtræde, erholde fortrinlig Adgang til Avancement og desuden 1 Real mere i daglig Sold. 6) De 100000 Mand, som strax træde i activ Tjeneste, ere for Fremtidens fritagne for al anden Udskrivning til den staaende Hær eller til Provindsialmilitsen o. s. v. En Contract om Leverancen af 100,000 Uniformer fors denne Hær er undertegnet den 26de Octbr. De skulle været leverede til 1ste Debr. Da det vigtigere Reqvisit 100,000 Geværer, allerede af England er leveret, vil denne overordentlige Udskrivning den 1ste Jan. kunne staae under Vaaben. Det overordentlige Udgifter haaber man at kunne bestride, deels medde frivillige Bidrag, som strømme ind fra alle Kanter, deels med de Summer, med hvilke de mere Velhavende rimeligviis ville løskjøbe sig. Vel taler et Blad om en Efterretning: fra Madrid, ifølge hvilken Regentinden vilde paalægge en almindelig Skat af 300 Millioner Realer, men, at den nærværende svage Regjering, uden Cortes=Bevilling, skulde vover at bebyrde Nationen med et saadant Paalæg, er neppe rimeligt. Den 28de skulle Carlisterne have havt nogle Fordeele over Christinerne, men disse kunne nu neppe gjøre nogen Fordring paa videre Opmærksomhed, da det lader til, at den spanske National=Aand for Øieblikket gjør Krigen mod CarPiismen til et Foreningspunct for alle Partier, om disse endog muligt forbeholde sig, naar man først har endt denne KampPlatter at træde frem med de Fordringer til Regjeringen, som man nu lader træde i Skyggen, medens man erkjender Nødvendigheden af at ende den usalige Borgerkrig, der kun har været af altfor lang Varighed. J Madrid synes man at love sig det bedste Held af den decreterede Udskrivning, og selv baade de franske og spanske Oppositionsblade finde ikke meget mod denne Forholdsregel at indvende. Kun National" betragter den som en Art tvunget Laan og søger heri Grunden til, at man har erklæret alle Spaniere mellem 18 og 40 Aar for Soldater; havde man ikke havt den Bihensigt at finde en betydelig financiel Resoure i de 4000 Realer, med hvilke Enhver, som har dem, kan løskjøbe sig, saa havde det været simplere at foretage Udskrivningen, som sædvanligt, ved Lodtrækning. Man har talt om Jnfanten Don Sebastians Frafald og Overgang til Prætendenhens Sag; man vil endog nu vide, at han er i Don Carlos's Hovedqvarteer. Meget vil dennes Sag vel ikke vinde derved; en Prinds meer eller mindre lægger, i vore Dage, kun en liden Vægt i Begivenhedernes Vægtskaal.